Ελένη Καστάνη

Η **Ελένη Καστάνη** (Σητεία, 22 Μαρτίου 1960) είναι Ελληνίδα κωμική ηθοποιός του κινηματογράφου και της τηλεόρασης.

## Βιογραφία
### Πρώτα χρόνια

Γεννήθηκε στις 22 Μαρτίου 1960 στη Σητεία της Κρήτης. Η μητέρα της ήταν μοδίστρα και ο πατέρας της υπάλληλος του δήμου της περιοχής. Όταν ήταν 12 ετών, ο πατέρας της αυτοκτόνησε, αφήνοντας πίσω τη γυναίκα του και τις δύο κόρες τους. Μεταγενέστερα, λόγω σπουδών της αδελφής της Ελένης, η οικογένεια μετακόμισε στα Εξάρχεια, όπου και τελείωσε το λύκειο εκεί. Η Καστάνη, έως σήμερα δεν έχει μετακομίσει από την περιοχή.

Όταν η Καστάνη είπε στη μητέρα της ότι θέλει να ασχοληθεί με την υποκριτική, της πρότεινε να τελειώσει μία άλλη σχολή πρώτα και αργότερα να πάει στη Δραματική Σχολή. Τότε, για 3-4 χρόνια σπούδασε στη Θεσσαλονίκη, στη Βιομηχανική Σχολή, χωρίς όμως να πάρει ποτέ δίπλωμα. Έτσι, αμέσως γράφτηκε στη Δραματική Σχολή Βεάκη, από την οποία και αποφοίτησε.

## Δημόσια εικόνα
Τον Ιανουάριο του 2021, η ηθοποιός Σοφία Μουτίδου κατηγόρησε την Καστάνη για αντιεπαγγελματική συμπεριφορά όταν είχαν συνεργαστεί στην παράσταση «Τα κορίτσια με τα μαύρα». Έχει επίσης κατηγορηθεί από την Άννα Παναγιωτοπούλου για δυσφήμιση συναδέλφων της, με σκοπό την ανάδειξη της ίδιας: "Ποτέ δεν λέει καλό λόγο για κανέναν". Η ίδια απάντησε ότι όσα είπε η Σοφία Μουτίδου δεν ανταποκρίνονται στην πραγματικότητα, σημειώνοντας οτι δεν σκοπεύει να κινηθεί νομικά.

### 1985 - 1989
Αφού τελείωσε την Δραματική Σχολή Βεάκη, άρχισε την παρουσίαση της στην τηλεόραση, συμμετέχοντας σε σειρές όπως οι *[[Οι Τρεις Χάριτες|Τρεις χάριτες]]* (1990) και το *[[Δις εξαμαρτείν]]* (1993). Αν και κατεξοχήν κωμική ηθοποιός, στον κινηματογράφο έγινε γνωστή στη δραματική ταινία του Κωνσταντίνου Γιάνναρη *[[Δεκαπενταύγουστος (ταινία)|Δεκαπενταύγουστος]]* (2001). Εκτός αυτής, έχει πρωταγωνιστήσει σε αρκετές γνωστές ελληνικές κωμικές ταινίες όπως το *[[Safe Sex]]* (1999), *[[Πρώτη φορά νονός]]* (2007), το  *[[Νήsos]]* (2009) και το *[[Νήsos 2: Το κυνήγι του χαμένου θησαυρού]]* (2011).

Παράλληλα ξεκίνησε να κάνει περιοδείες. Γρήγορα της πρότειναν συνεργασία το ΔΗΠΕΘΕ Λάρισας και το Εθνικό. Θεατρικά καθιερώθηκε στο Παρκ, στο πλευρό του Γιώργου Κιμούλη παίζοντας στο "Άρτζι Μπούρτζι και... Ελλάς", αλλά και στην παράσταση της Καλογεροπούλου, στο πλευρό του Σταμάτη Φασουλή.

Τη δεκαετία αυτή εμφανίστηκε για πρώτη φορά στην τηλεόραση, στην τηλεταινία *Χώμα και νερό*, το 1985 στην ΕΡΤ. Ενώ την ίδια δεκαετία συμμετείχε και σε δύο βιντεοταινίες, το *Ραδιοπειρατή αγάπη μου* (1988) και το *Δύο φορές ψεύτης* (1989).

### 1990 - 1999
Στην επόμενη δεκαετία συμμετείχε σε κάποιες δημοφιλείς τηλεοπτικές σειρές όπως το *Τρεις χάριτες* (1990) και το *Δις εξαμαρτείν* (1993). Το 1993, συμμετέχει και για πρώτη φορά σε κινηματογραφική ταινία, το ''Αυτόπτης μάρτυς'' του Μάρκου Χολέβα. Το 1996, συμμετείχε για τρία επεισόδια στη σειρά Ντόλτσε βίτα. To 1999, έτυχε περισσότερης δημοτικότητας, με τη συμμετοχή της στην ταινία των Ρέππα-Παπαθανασίου, *Safe Sex*.

### 2000 - 2009
Το 2000, γνώρισε μεγάλη επιτυχία από τη συμμετοχή της στη σειρά "Τι ψυχή θα παραδώσεις μωρή", μια σειρά όμως που κόπηκε τελικά μετά από 6 επεισόδια. Το 2001, πραγματοποίησε την εμφάνιση που της προσέφερε την μεγαλύτερη δημοτικότητα, στην ταινία του Κωσταντίνου Γιάνναρη, *Δεκαπενταύγουστος*. Η ταινία βραβεύθηκε από την Πανελλήνια Ένωση Κριτικών Κινηματογράφου, ενώ επελέγη να συμμετάσχει στο διαγωνιστικό τμήμα του Φεστιβάλ Κινηματογράφου του Βερολίνου. Το 2005, συμμετείχε σε άλλη μία ταινία με διακρίσεις, το *[[Όμηρος (ταινία)|Όμηρος]]*, η οποία απέσπασε βραβείο Σκηνοθεσίας και 3ο Βραβείο Ταινίας Μυθοπλασίας, στο 46ο Φεστιβάλ Κινηματογράφου Θεσσαλονίκης. Αργότερα συμμετείχε σε 4 κωμικές ταινίες, ως πρωταγωνίστρια σχεδόν σε όλες: *[[Το ΔώΡΟ]]* (2007), το *[[Πρώτη Φορά νονός|Πρώτη φορά νονός]]* (2007), το *[[Πεθαίνω για σένα!]]* και το *Νήsos* (2009), το οποίο έγινε μεγάλη εισπρακτική επιτυχία.

Κατά τη διάρκεια αυτής της δεκαετίας, συμμετείχε περισσότερο σε τηλεοπτικές σειρές, με πιο γνωστές τους *[[Δροσουλίτες]]*, το  *[[Επτά Θανάσιμες Πεθερές|Επτά θανάσιμες πεθερές]]*, το *[[Βέρα στο δεξί]]*, το *[[Το Κόκκινο Δωμάτιο|Κόκκινο δωμάτιο]]* κ.λπ.

### 2010 - 2019
Τη δεκαετία αυτή συμμετείχε στη κινηματογραφική ταινία και συνέχεια του *[[Νήsos]]*, την *[[Νήsos 2: Το κυνήγι του χαμένου θησαυρού]]* (2011) και στην ταινία του Μάρκου Σεφερλή *Χαλβάη 5-0.* Ενώ οι τηλεοπτικές της εμφανίσεις συνεχίστηκαν με *[[Το αμάρτημα της μητρός μου (σειρά)|Το αμάρτημα της μητρός μου]],* το *[[Δια Ταύτα|Διά ταύτα]], [[Το σόι σου]]* αλλά και ο πρωταγωνιστικός ρόλος στη σειρά *[[Κάνε γονείς να δεις καλό]].*

### 2020 έως σήμερα

*Το 2022 συμμετείχε στη σειρά Τα Νεοκλασικά στο επεισόδιο: Μιας πεντάρας νιάτα στο [[Alpha TV]]*

## Κινηματογράφος

## Παραπομπές


## Εξωτερικοί σύνδεσμοι
* Ελένη Καστάνη στην IMDb
* Ελένη Καστάνη στο Cine.gr

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Έλληνες κωμικοί